**Музыка арқылы балаларды тәрбиелеу**

**Калиева Алия Батырбековна**

**Музыка жетекшісі**

**«Жұлдыз» бөбек жәй-бала бақшасы**

**Көксу ауданы, Балпық би ауылы**

Баланың музыкалық мәдениетін, эстетикалық талғамын, ұлттық сана сезімін қалыптастыруда сөзбен жеткізе алмайтын әсемдікті музыка тілімен жеткізуге болады. Музыкалық тәрбиенің негізгі мақсаты- баланың жас ерекшеліктерін, мүмкіншіліктерін ескеріп репертуарды біртіндеп түрлендіре отырып сіңіру. Музыкаға бейімдеу сәби кезден бастап, мектепке келгенде жалғастырылып отыру керек. Сондықтан да, музыкалық тәрбиені балабақшадан бастаған дұрыс. Бүлдіршінімізді жан-жақты етіп тәрбиелеуге, отансүйгіштікке, мейірімділікке, әсемдікті сүюге тәрбиелеуде музыканың алар орны ерекше.

Музыка жетекшісі ән айту, музыка тыңдау, музыка сауатын меңгеру тәрізді оқу қызметінің дәстүрлі бөлімі шеңберінің құрсауында қалмай, оны нақтылы өмір шындығымен, қоршаған орта туралы түсініктермен ұштастыра білуі тиіс. Музыка жетекшілерінің музыка өнері заңдылықтарын терең түсіндірумен бірге, оның өмірмен әдет-ғұрып, этика, эстетика және басқа да өнер салаларымен тығыз байланысты жүргізілуіне, музыканы тыңдау, оны қабылдауда тәрбиеленушілерімен тепе-тең бірлікте, бір деңгейдегі өз ара сенімдік ара-қатынас жағдайында өткізуіне назар аударады. Музыкаға тәрбиелеуде музыкалық шығармаларды тыңдау арқылы балалардың еркін қиялына қанат бітіріп, өзіндік шығармашылық әрекет жасауына ықпал етіп, оның қызығушылық ынта жігерін арттыруына жағдай тудырып, жетелеп отыру қажет. Мектепке дейінгі жастағы балалар әр нәрсеге бейім, ересектер не үйретсе соны қабылдап алады және көп нәрсе күтеді.Үлкендердің айтқанын тез қабылдайды. Олардың жандары сондай нәзік және өте сезімтал болып келеді. Балабақшаға келген балалардың үлкен өмірге деген іргетасын біз қалаймыз. Яғни, балалардың болашақта тәрбиелі, мәдениетті болып өсуіне біздің қосар үлесіміз зор. Баланың ішкі жан дүниесінің бай болуы, ой-өрісінің дамуы, асыл қасиеттерін, қабілетін дамытушы біз - музыка жетекшісі. Баланың музыканы тыңдауы, қабылдауы, есте сақтауы, әнді жеке айту, қосылып айту,әннің сөзін дұрыс, анық айту, әні мен сөзі арасындағы байланысын, ән мен дене қимылының үйлесімділігін бере білу, қызығушылығын қалыптастыру - музыка жетекшісінің шеберлігінде, іскерлігінде, білімділігінде осы мамандықты жан дүниесімен меңгере білуінде. Мені қуандыратын жағдай балалардың музыка залына ерекше құштарлықпен келуі. Мен оларды көргенде бойымды ерекше қуаныш сезімі кернейді. Музыка оқу қызметінде балаларды музыка өнеріне баулып, дарынды балалармен жеке жұмыс жүргіземін. Баланың шығармашылық қабілетін дамыту мақсатында өткізілетін ұйымдастырылған оқу қызметі барысында жаңа технология элементтерін пайдаланамын. Баланы жалықтырып алмау үшін, бала қабілетін ашуда тіл шеберлігіне көңіл бөлемін, жылы сөздер арқылы үнемі балаға шабыт беріп отырамын.

Қазіргі таңда өтіп жатқан әр-түрлі балалар шығармашылық өнер байқауларына тәрбиеленушілер белсене қатысуда, бәрі де, жүлделі орындарға ие болды.

Атап айтатын болсам, «Нұрталап-2019» Республикалық өнер байқауында вокал жанры бойынша өнер көрсетіп, тәрбиеленуші Бөкен Айзере ІІ-орын алды. «Ұлы дала ұрпағы» Республикалық өнер байқауы эстрадалық вокал жанры бойынша «Еркем-ай» қыздар тобы І-орынды иеленді. Осы аталған байқау бойынша жеке вокал жанрынан Нұртасбек Аружан, Кәкім Нұрислам, Бөкен Айзере ІІ-орын иегерлері атанды. Балабақшада өтілген «Қыз- өссе елдің көркі» қыз сыны байқауына белсене қатысып, қыздарымыз өз өнерлерімен, әртүрлі номинация бойынша дипломдармен марапатталды. ІІІ Республикалық «Самға!» өнер байқауында хореография номинациясы бойынша Бөкен Айзере бас жүлдені иеленді. Осы аталған байқаудан вокал жанры бойынша Бөкен Айзере І-орын лауреаты дипломымен марапатталды.

«Абай-дана, Абай-дара қазақта» халықаралық өнер байқауына қатысып, хореография жанры бойынша тәрбиеленуші Бөкен Айзере І-орынға ие болды.

Балабақшада әртүрлі өнерлі балалар өте көп, «Бұлақ көрсең көзін аш» деп бекер айтылмаған. Заманауи технологиялардың дамыған кезінде, заман ағымынан қалмай, білімдерін үздіксіз көтеріп, шығармашылықтарын дамыта отырып, шәкірт алдындағы парызды адал өтеуден жалықпайық.

Әдебиеттер тізімі: